Mačka mramorovaná

Mačka mramorovaná (Pardofelis marmorata alebo Felis marmorata) je málo známy druh. Žije predovšetkým vo vlhkých, nížinných tropických lesoch. Vzhľadom pripomína zmenšeninu leoparda obláčikového. Má dlhý chvost, vynikajúco sa šplhá a loví zrejme v noci, hlavne veverice, vtáky a iné stromové živočíchy. O tejto mačke vie veda veľmi málo. Pomáhajú údaje zozbierané v Thajsku. Gravidita trvá 81 dní, počet mláďat je 1 – 4, pohlavne dospievajú vo veku 21 mesiacov.

 Súhrnné informácie 
 Dĺžka: 45 – 53 cm
 Chvost: 47 – 55 cm
 Hmotnosť: 2 – 5 kg
 Výskyt: j. až jv. Ázia
 Sociabilita: Samotár
 Status: Zraniteľný (Podľa dostupných údajov)
 Biotopy výskytu: Tropické lesy

 Poddruhy 
 Pardofelis marmorata charltoni - juhohimalájska mačka mramorová; žije v Nepále, Bhutáne, indickom Sikkíme a Assáme & v severnej Barme.
 Pardofelis marmorata marmorata - juhovýchodoázijská mačka mramorová; pôvodom južná Barma, Indočína, Malajský polostrov, Sundské ostrovy Sumatra a Borneo.

 Referencie 

 Iné projekty 

Kategória:Mačkovité
Kategória:Takmer ohrozené druhy